

**ประมวลจริยธรรมของข้าราชการ**

**องค์การบริหารส่วนตำบลดอน**

**อำเภอปะนาเระ จังหวัดปัตตานี**

****

**ประกาศองค์การบริหารส่วนตำบลดอน**

**เรื่อง ประมวลจริยธรรมของพนักงานส่วนตำบลขององค์การบริหารส่วนตำบลดอน**

**พุทธศักราช 2564**

**........................................................................................**

ประมวลจริยธรรมของพนักงานส่วนตำบลขององค์การบริหารส่วนตำบลดอนนี้ จัดทำตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2550 โดยมีวัตถุประสงค์เพื่อ

1. เป็นเครื่องมือกำกับความประพฤติของข้าราชการ ที่สร้างความโปร่งใส มีมาตรฐานในการปฏิบัติงานที่ชัดเจน

และเป็นสากล

1. ยึดถือเป็นหลักการและแนวทางการปฏิบัติอย่างสม่ำเสมอ ทั้งในระดับองค์กร และระดับบุคคล เป็นเครื่องมือ

การตรวจสอบด้านต่างๆ เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

1. ทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชน

ทั่วไป ตลอดจนผู้มีส่วนได้ส่วนเสีย

1. ให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้าง

ระบบความรับผิดชอบของข้าราชการต่อตนเอง ต่อผู้บังคับบัญชา ต่อประชาชนและต่อสังคม ตามลำดับ

1. ป้องกันการแสวงหาประโยชน์มิชอบ และความขัดแย้งทางผลประโยชน์ที่อาจเกิดขึ้น รวมทั้งเสริมสร้างความ

โปร่งใสในการปฏิบัติงาน

ทั้งนี้รวมถึงเพื่อใช้เป็นค่านิยมร่วมสำหรับองค์กรและข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎหมายข้อบังคับอื่นๆ อย่างทั่วถึงและมีประสิทธิภาพ

**หมวด 1**

**บททั่วไป**

**ข้อ 1** ประกาศนี้เรียกว่า “ประกาศองค์การบริหารส่วนตำบลดอน เรื่อง ประมวลจริยธรรมของพนักงานส่วนตำบลขององค์การบริหารส่วนตำบลดอน พุทธศักราช 2564

**ข้อ 2** ประกาศนี้ให้ใช้ตั้งแต่วันที่ 22 ธันวาคม 2563

“ข้าราชการ” หมายถึง ข้าราชการส่วนท้องถิ่น ข้าราชการส่วนท้องถิ่นสามัญ ข้าราชการครูและบุคลากรทางการศึกษา ตามที่บัญญัติไว้ในพระราชบัญญัติระเบียบข้าราชการส่วนท้องถิ่น รวมถึงพนักงาน และลูกจ้างขององค์กรปกครองส่วนท้องถิ่น

“คณะกรรมการจริยธรรม” หมายถึง คณะกรรมการจริยธรรมประจำองค์การบริหารส่วนตำบลดอน

**ข้อ 3** ให้นายกองค์การบริหารส่วนตำบลดอน รักษาการตามประมวลจริยธรรมนี้

**หมวด 2**

**มาตรฐานจริยธรรม**

**ส่วนที่ 1**

**มาตรฐานจริยธรรมอันเป็นค่านิยมหลัก**

**สำหรับข้าราชการขององค์การบริหารส่วนตำบลดอน**

**ข้อ 4** ข้าราชการขององค์การบริหารส่วนตำบลดอน ทุกคนมีหน้าที่ดำเนินการให้เป็นไปตามกฎหมาย เพื่อรักษาประโยชน์ส่วนรวม เป็นกลางทางการเมือง อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นใสค่านิยมหลัก 10 ประการ ดังนี้

1. การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
2. การยึดมั่นในคุณธรรมและจริยธรรม
3. การมีจิตสำนึกที่ดี ซื่อสัตย์ และรับผิดชอบ
4. การยึดถือประโยชน์ของชาติเหนือกว่าประโยชน์ส่วนตน และไม่มีผลประโยชน์ทับซ้อน
5. การยืนหยัดทำในสิ่งที่ถูกต้อง เป็นธรรม และถูกกฎหมาย
6. การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ
7. การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง
8. การมุ่งผลสัมฤทธิ์ของงาน รักษามาตรฐาน มีคุณภาพ โปร่งใส และตรวจสอบได้
9. การยึดมั่นในหลักจรรยาวิชาชีพขององค์กร

(10)การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดีร่วมกันพัฒนาชุมชนให้น่าอยู่

คู่คุณธรรมและดูแลสภาพแวดล้อมให้สอดคล้องรัฐธรรมนูญฉบับปัจจุบัน

**ส่วนที่ 2**

**จรรยาวิชาชีพขององค์กร**

**ข้อ 5** ข้าราชการขององค์การบริหารส่วนตำบลดอนต้องจงรักภักดีต่อชาติ ศาสนาและพระมหากษัตริย์

**ข้อ 6** ข้าราชการขององค์การบริหารส่วนตำบลดอน ต้องเป็นแบบอย่างที่ดีในการรักษาไว้และปฏิบัติตามรัฐธรรมนูญแห่งราชอานาจักรไทยทุกประการ

**ข้อ 7** ข้าราชการขององค์การบริหารส่วนตำบลดอน ต้องเป็นแบบอย่างที่ดีในการเป็นพลเมืองดี เคารพและปฏิบัติตามกฎหมายอย่างเคร่งครัด

**ข้อ 8** ข้าราชการขององค์การบริหารส่วนตำบลดอน ต้องไม่ประพฤติตนอันอาจก่อให้เกิดความเสื่อมเสียต่อเกียรติภูมิของตำแหน่งหน้าที่

**ข้อ 9** ข้าราชการองค์การบริหารส่วนตำบลดอน ต้องปฏิบัติหน้าที่อย่างเต็มกำลังความสามารถ ด้วยความเสียสละ ทุ่มเทสติปัญญา ความรู้ความสามารถ ให้บรรลุผลสำเร็จและต้องมีประสิทธิภาพตามภาระหน้าที่ที่ได้รับมอบหมาย เพื่อให้เกิดประโยชน์สูงสุดแก่ประเทศชาติและประชาชน

**ข้อ 10** ข้าราชการองค์การบริหารส่วนตำบลดอน ต้องมุ่งมั่นแก้ปัญหาความเดือดร้อนของประชาชน ด้วยความเป็นธรรม รวดเร็ว และมุ่งมั่นเสริมสร้างความเข้าใจอันดีระหว่างหน่วยงานและประชาชน

**ข้อ 11** ข้าราชการองค์การบริหารส่วนตำบลดอน ต้องปฏิบัติหน้าที่ด้วยความสุภาพ เรียบร้อย มีอัธยาศัยดี

**ข้อ 12** ข้าราชการองค์การบริหารส่วนตำบลดอน ต้องรักษาความลับที่ได้จากการปฏิบัติหน้าที่ การเปิดเผยข้อมูลที่เป็นความลับโดยข้าราชการ/พนักงาน จะกระทำได้ต่อเมื่อมีอำนาจหน้าที่และได้รับอนุญาตจากผู้บังคับบัญชา หรือเป็นไปตามกฎหมายกำหนดเท่านั้น

**ข้อ 13** ข้าราชการองค์การบริหารส่วนตำบลดอน ต้องรักษาและเสริมสร้างความสามัคคีระหว่างผู้ร่วมงานพร้อมกับให้ความช่วยเหลือเกื้อกูลซึ่งกันและกัน ในทางที่ชอบ

**ข้อ 14** ข้าราชการองค์การบริหารส่วนตำบลดอน ต้องไม่ใช้สถานะหรือตำแหน่งไปแสวงหาประโยชน์ที่มิควรได้สำหรับตนเองหรือผู้อื่นไม่ว่าจะเป็นประโยชน์ในทางทรัพย์สินสินหรือไม่ก็ตาม ตลอดจนไม่รับรางวัล ของกำนัลหรือประโยชน์อื่นจากผู้ร้องเรียน หรือบุคคลที่เกี่ยวข้องเพื่อประโยชน์ต่างๆ อันเกิดจาการปฏิบัติหน้าที่ของตนเอง เว้นแต่เป็นการโดยธรรม จรรยาหรือตามประเพณี

**ข้อ 15** ข้าราชการองค์การบริหารส่วนตำบลดอน ต้องประพฤติตนให้สามารถทำงานร่วมกับผู้อื่นด้วยความ สภาพ มีน้ำใจ มีมนุษย์สัมพันธ์อันดี ต้องไม่ปิดบังข้อมูลที่จำเป็นในการปฏิบัติงานของเพื่อนร่วมงาน และไม่นำผลงานของผู้อื่นมาแอบอ้างเป็นผลงานของตนเอง

**หมวด 3**

**กลไกลและระบบบังคับใช้ประมวลจริยธรรม**

**ส่วนที่ 1**

**กลไกลการบังคับใช้ประมวลจริยธรรม**

**ข้อ 16** ให้สำนักปลัดมีหน้าที่ควบคุมกำกับการให้มีการปฏิบัติตามประมวลจริยธรรมนี้อย่างทั่วถึงและเคร่งครัดโดยอำนาจหน้าที่ ดังนี้

1. ดำเนินการเผยแพร่ ปลูกฝัง ส่งเสริม ยกย่องข้าราชการที่เป็นแบบอย่างที่ดีและติดตามสอดส่องการปฏิบัติตามประมวลจริยธรรมนี้อย่างสม่ำเสมอ
2. สืบสวนหาข้อเท็จจริง หรือสอบสวนการฝ่าฝืนจริยธรรมนี้ เพื่อรายงานผลให้นายกองค์การบริหารส่วนตำบลดอน หรือกรรมการจริยธรรมพิจารณา ทั้งนี้ โดยอาจมีผู้ร้องขอหรืออาจดำเนินการตามที่นายกองค์การบริหารส่วนตำบลดอน หรือคณะกรรมการจริยธรรมมอบหมาย หรือตามที่เห็นเอง

ก็ได้

1. ให้ความช่วยเหลือและดูแลข้าราชการ๙งปฏิบัติตามประมวลจริยธรรมนี้ อย่างตรงไปตรงมา มิให้ถูกกลั่นแกล้ง หรือถูกใช้อำนาจโดยไม่เป็นธรรม ในกรณีที่เห็นว่านายกองค์การบริหารส่วนตำบลดอนหรือคณะกรรมการจริยธรรมไม่ให้ความคุ้มครองต่อข้าราชการผู้นั้นตามควร อาจยื่นเรื่องโดยไม่ต้องผ่านนายกองค์การบริหารส่วนตำบลดอน หรือคณะกรรมการจริยธรรม ไปยังผู้ตรวจการแผ่นดินก็ได้
2. คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมา มิให้ถูกกลั่นแกล้งหรือถูกใช้อำนาจโดยไม่เป็นธรรม อันมีผลกระทบต่อการแต่งตั้ง โยกย้าย เลื่อนขั้นเงินเดือน ตั้งกรรมการสอบสวนข้อเท็จจริงหรือวินัย หรือกระทบต่อสิทธิหน้าที่ ของข้าราชการผู้นั้น จะกระทำมิได้ เว้นแต่จะได้รับความเห็นชอบจากคณะกรรมการจริยธรรมแล้ว
3. ทำหน้าที่ฝ่ายเลขานุการของคณะกรรมการจริยธรรมขององค์กรปกครองส่วนท้องถิ่น
4. ดำเนินการอื่นตามที่กำหนดในประมวลจริยธรรมนี้ หรือตามที่คณะกรรมการจริยธรรม หรือปลัดมอบหมาย ทั้งนี้ โดยไม่กระทบต่อความเป็นอิสระของผู้ดำรงตำแหน่งในสำนักปลัด
5. อื่นๆ ตามที่เห็นสมควร

**ข้อ 17** ให้นายกองค์การบริหารส่วนตำบลดอน แต่งตั้งคณะกรรมการจริยธรรมขึ้น เพื่อควบคุม กำกับ ให้มีการ

ปฏิบัติ ตามประมวลจริยธรรมนี้

คณะกรรมการจริยธรรม ประกอบด้วย

1. ปลัดหรือรองปลัดที่ได้รับมอบหมาย เป็นประธานกรรมการ
2. กรรมการจากข้าราชการซึ่งดำรงตำแหน่งสายงานผู้บริหาร เลือกกันเองให้เหลือสองคน
3. กรรมการ ซึ่งเป็นข้าราชการที่ไม่ได้ดำรงตำแหน่งสายงานผู้บริหารในองค์การบริหารส่วนตำบลดอน

ที่ได้รับเลือกตั้งจากข้าราชการ พนักงานจ้าง และลูกจ้างขององค์การบริหารส่วนตำบลดอนนั้น จำนวนสองคน

1. กรรมการผู้ทรงคุณวุฒิภายนอก ให้กรรมการตาม (1) – (3) ร่วมกันเสนอชื่อและคัดเลือกให้เหลือสองคน

ให้หัวหน้าสำนักปลัด เป็นเลขานุการคณะกรรมการจริยธรรม และอาจแต่งตั้งผู้ช่วยเลขานุการคณะกรรมการจริยธรรมได้ตามความเหมาะสม

กรรมการจริยธรรมต้องไม่เคยถูกลงโทษทางวินัยมาก่อน

**ข้อ 18** คณะกรรมการจริยธรรมมีอำนาจหน้าที่ ดังนี้

1. ควบคุม กำกับ ส่งเสริมและให้คำแนะนำในการใช้บังคับประมวลจริยธรรมนี้ ในองค์กรปกครองส่วนท้องถิ่น
2. สอดส่องดูแลให้มีการปฏิบัติตามประมวลจริยธรรมในองค์กรปกครองส่วนท้องถิ่น ในกรณีที่มีข้อสงสัยหรือมีข้อร้องเรียนว่ามีการฝ่าฝืนจริยธรรมหรือจรรยาหรือในกรณีที่มีการอุทธรณ์ การลงโทษผู้ฝ่าฝืนตามประมวลจริยธรรม จะต้องไต่สวนข้อเท็จจริง และมีคำวินิจฉัยโดยเร็ว
3. ให้คณะกรรมการจริยธรรมหรือผู้ที่คณะกรรมการจริยธรรม มอบหมายมีอำนาจหน้าที่ขอให้กระทรวง กรม หน่วยงานราชการ รัฐวิสาหกิจ หน่วยงานอื่นของรัฐ หรือห้างหุ้นส่วน บริษัท ชี้แจงข้อเท็จจริง ส่งเอกสารและหลักฐานที่เกี่ยวข้อง ส่งผู้แทนหรือบุคคลในสังกัด มาชี้แจงหรือให้ถ้อยคำเกี่ยวกับเรื่องที่สอบสวน
4. เรียกผู้ถูกกล่าวหา หรือข้าราชการของหน่วยงานมาชี้แจง หรือให้ถอยคำหรือส่งเอกสารและหลักฐานเกี่ยวกับเรื่องที่สอบสวน
5. พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้ในองค์กรปกครองส่วนท้องถิ่น เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัด โดยพลันถ้าคณะกรรมการบริหารงานบุคคลระดับจังหวัดมิได้วินิจฉัยอย่างอื่นภายในเก้าสิบวัน นับแต่วันที่คณะกรรมการการบริหารงานบุคคลระดับจังหวัดรับเรื่อง ให้คำวินิจฉัยของคณะกรรมการจริยธรรมเป็นที่สุด
6. ส่งเรื่องให้ผู้ตรวจการแผ่นดิน พิจารณาวินิจฉัยในกรณีที่เห็นว่า เรื่องนั้นเป็นเรื่องสำคัญหรือมีผลกระทบในวงกว้างหลายองค์องค์กรปกครองส่วนท้องถิ่น
7. คุ้มครองข้าราชการซึ่งปฏิบัติตามประมวลจริยธรรมอย่างตรงไปตรงมา มิให้ผู้บังคับบัญชาใช้อำนาจโดยไม่เป็นธรรมต่อข้าราชการผู้นั้น
8. การดำเนินการอื่นตามประมวลจริยธรรมนี้ หรือตามที่ผู้ตรวจราชการแผ่นดินมอบหมาย การประชุมคณะกรรมการจริยธรรม ให้นำกฎหมายว่าด้วยวิธีปฏิบัติราชการทางปกครองมาใช้บังคับ

**ส่วนที่ 2**

**ระบบบังคับใช้ประมวลจริยธรรม**

**ข้อ 19** กรณีการร้องเรียนหรือปรากฏเหตุว่า มีเจ้าหน้าที่ประพฤติปฏิบัติฝ่าฝืนประมวลจริยธรรม ให้นายกองค์การบริหารส่วนตำบลดอน เป็นผู้รับผิดชอบพิจารณาดำเนินการ

**ข้อ 20** การดำเนินการตาม ข้อ 18 ให้ผู้รับผิดชอบพิจารณาดำเนินการแต่งตั้งคณะกรรมการ จำนวยไม่น้อยกว่าสามคน เป็นผู้ดำเนินการสอบสวนทางจริยธรรม

**ข้อ 21** การประพฤติฝ่าฝืนประมวลจริยธรรมนี้ จะถือเป็นการฝ่าฝืนจริยธรรมร้ายแรงหรือไม่ ให้พิจารณาจากพฤติกรรมของการฝ่าฝืน ความจงใจหรือเจตนา มูลเหตุจูงใจ ความสำคัญและระดับ ตำแหน่ง ตลอดจนหน้าที่ความรับผิดชอบของผู้ฝ่าฝืน อายุ ประวัติ และความประพฤติ ในอดีต สภาแวดล้อมแห่งกรณี ผลร้ายอันเกดจากการฝ่าฝืนและเหตุอื่นอันควรนำมาประกอบการพิจารณา

**ข้อ 22** การดำเนินการสอบสวนตาม ข้อ 19 แล้ว ไม่ปรากฏข้อเท็จจริงว่ามีการฝ่าฝืนประมวลจริยธรรม ให้ผู้รับผิดชอบพิจารณาดำเนินการตามข้อ 18 สั่งยุติเรื่อง แต่หากปรากฏข้อเท็จจริงว่าเป็นการฝ่าฝืนประมวลจริยธรรม แต่ไม่ถึงกับเป็นความผิดทางวินับ ให้ผู้รับผิดชอบพิจารณาดำเนินการตามข้อ 18 สั่งลงโทษผู้ฝ่าฝืนตามข้อ 24 ตาปรากฏว่าเป็นความผิดทางวินัยให้ดำเนินการลงโทษทางวินัย

**ข้อ 23** การดำเนินการสอบสวนทางจริยธรรมและการลงโทษผู้ฝ่าฝืนตามข้อ 18 ข้อ 19 และข้อ 21 ให้นำแนวทางและวิธีการสอบสวนตามมาตรฐานทั่วไปเกี่ยวกับวินัย และการรักษาวินัย การดำเนินการทางวินัยขององค์กรปกครองส่วนท้องถิ่นมาใช้บังคับโดยอนุโลม

**ข้อ 24** การสั่งการของผู้รับผิดชอบดำเนินการตามข้อ 21 ให้ดำเนินการตามนั้น เว้นแต่จะปรากฏข้อเท็จจริงในภายหลังที่อาจทำให้ผลของการสั่งการนั้นเปลี่ยนแปลงไป

**หมวด 4**

**ขั้นตอนการลงโทษ**

**ข้อ 25**  การประพฤติปฏิบัติฝ่าฝืนประมวลจริยธรรมนี้ ในกรณีอันมิใช่เป็นความผิดทางวินัยหรือความผิดทาง

อาญา ให้ดำเนินการตามควรแก่กรณีเพื่อให้มีการแก้ไขหรือดำเนินการที่ถูกต้อง หรือตักเตือนหรือนำไปประกอบการพิจารณาแต่งตั้ง การเข้าสู่ตำแหน่ง การพ้นจากตำแหน่ง การเลื่อนขั้นเงินเดือน หรือการพิจารณาความดีความชอบ หรือการสั่งการ ให้ผู้ฝ่าฝืนนั้นปรับปรุงตนเองหรือได้รับการพัฒนาแล้วแต่กรณี

**ข้อ 26** เมื่อมีการดำเนินการสอบสวนทางจริยธรรม และมีการสั่งลงโทษ ตามข้อ 21 แล้ว ให้องค์การบริหารส่วนตำบลดอน ดำเนินการให้เป็นไปตามคำสั่งดังกล่าวโดยไม่ชักช้า

**ข้อ 27** ผู้ถูกลงโทษ ตามข้อ 24 สามารถร้องทุกข์หรืออุทธรณ์ต่อคณะกรรมการจริยธรรมขององค์การบริหารส่วนตำบลดอน ภายในสามสิบวันนับแต่วันที่ได้ทราบการลงโทษ ผู้ถูกลงโทษ ตามข้อ 17 (2) สามารถร้องทุกข์หรืออุทธรณ์ต่อคณะกรรมการการบริหารงานบุคคลระดับจังหวัด ภายในสามสิบวันแต่ที่ได้รับทราบการลงโทษ

**ข้อ 28** เมื่อมีผลการพิจารณาเป็นที่สุดแล้ว ให้รายงานผลต่อผู้ตรวจการแผ่นดิน

**บทเฉพาะกาล**

**ข้อ 29** จัดให้มีการประเมินการปฏิบัติตามประมวลจริยธรรมนี้ พร้อมดำเนินการปรับปรุงแก้ไขประมวลจริยธรรมให้มีความเหมาะสม (ถ้ามี) และแจ้งให้คณะกรรมการการบริหารงานบุคคลระดับจังหวัด คณะกรรมการข้าราชการส่วนท้องถิ่น ซึ่งเป็นองค์กรกลางการบริหารงานบุคคลส่วนท้องถิ่น และผู้ตรวจแผ่นดินทราบ

..........................................................

ประกาศ ณ วันที่ 12 เดือนธันวาคม พ.ศ. 2563



(นายทักษิณ ปุ๋ยชุมผล)

นายกองค์การบริหารส่วนตำบลดอน